**Ungdommens EU-topmøde 2020**

**Vejle Idrætsefterskole**

***Fælles charter***

*Nærværende charter, UEUT2020, er udarbejdet under Ungdommens EU-topmøde 2020. Charteret samler konklusionerne fra Det Europæiske Råd, Energiministerrådet, Migrationsministerrådet, Miljøministerrådet samt Transportministerrådet. Konklusionerne drejer sig om en række forskellige politiske områder relateret til de store udfordringer, som EU27 står overfor som følge af klimakrisen.*

**Artikel 1**

**Konklusioner fra Det Europæiske Råd**

***Stk. 1 Forordning om bilafgift:***

Fra 2028 pålægges alle nye bilkøb en afgift på biler der udleder mere end 100g CO2 pr. km

Afstemningsresultat: 27 **for**, 0 **imod**, 0 **blankt**

***Stk. 2 Forordning om klimabudgettet:***

Fra 2025 skal EU-lande bidrage med en mere jævn %-sats på minimum 0,8% i bidraget til den grønne omstilling

Afstemningsresultat: 21 **for**, 4 **imod**, 2 **blankt**

***Stk. 3 Direktiv om klimabudgettet ifm atomkraftværker:***

EU-landene skal sikre en opgradering af EU's atomkraftværker via EU's store økonomier bidrager betragteligt til dette finansielt

Afstemningsresultat: 15 **for**, 8 **imod**, 4 **blankt**

**Artikel 2**

**Konklusioner fra Energiministerrådet**

***Stk. 1*** ***Forordning om pulje til grøn energi*:**

5% af EU’s budget skal gå til Atomkraft og vedvarende energi. Landene beslutter selv fordelingen i de to puljer.

To puljer: (Minimum 1% af EU’s budget i hver pulje)

* A-kraftpuljen (Holland, Slovakiet, Estland og Frankrig ønsker at deres 5% udelukkende går til denne pulje)
* Vedvarende energipuljen (Østrig, Danmark, Luxembourg, Tyskland og Belgien ønsker at deres 5% udelukkende går til denne pulje)

Udgifter til atomaffald, forskning og udvikling i nye metoder skal udelukkende komme fra A-kraft puljen.

Afstemningsresultat: 24 **for**, 3 **imod**, 0 **blankt**

***Stk. 2*** ***Forordning om fælles forsyningsnet:***

Der skal laves et fælles forsyningsnet så alle EU landenes el-net forbindes til et fælles elforsyningsnet, således alle EU-lande kan sikre sig grøn energi.

Afstemningsresultat: 23 **for**, 0 **imod**, 4 **blankt**

**Artikel 3**

**Konklusioner fra Migrationsministerrådet**

***Stk. 1 Løsningsforslag om klimaflygtninge:***

EU beslutter sig for en fælles fordeling af klimaflygtninge, der lever op til EU’s klimaflygtningedefinition. I fordelingen tages hensyn til både indbyggertal, geografisk størrelse og BNP pr. indbygger. Der nedsættes en pulje, til at kompensere de lande, der tager flere flygtninge, end deres indbyggertal, geografisk størrelse og BNP pr. indbygger berettiger til. Puljen tages fra EU’s nuværende budget.

Afstemningsresultat: 22 **for**, 5 **imod**, 0 **blankt**

***Stk. 2 Løsningsforslag om europæisk klimaflygtning definition:***

En klimaflygtning er et menneske, der som følge af klimaforandringer har fået ændret fundamentalt i sine levevilkår og derfor befinder sig uden for det land, hvori han har statsborgerret.

Afstemningsresultat: 24 **for**, 3 **imod**, 0 **blankt**

**Artikel 4**

**Konklusioner fra Miljøministerrådet**

***Stk. 1 Løsningsforslag om EU’s landbrugsstøtte:***

Ny søjlefordeling af EU’s landbrugsstøtte:

Søjle 1 skal bestå af 60 % af budgettet og gå til landbrug efter størrelse

Søjle 2 skal bestå af 40 % budgettet og gå til samfundsnyttige landbrug (bæredygtige og socioøkonomiske).

Dette skal forbedre de små landbrug, sikre fattige lande større hjælp, og sikre at mindre landbrug nemmere kan omstille sig, samt at der er en belønning ved omstilling. Desuden skal %-fordelingen tage stilling til hvor udviklet landet er, udviklede lande skal have knap så meget støtte som ikke udviklede lande.

Afstemningsresultat: 12 **for**, 10 **imod**, 5 **blankt**

**Artikel 5**

**Konklusioner fra Transportministerrådet**

*Dette løsningsforslag blev fremstillet i Transportministerrådet og forkastet*

Fælles EU-pulje som skal kompensere mindre bemidlede lande. Hvis man som land har en BNP under 150.000 pr indbygger skal man ikke betale ekstra ind til denne EU-pulje. De rigere lande (BNP over 150.000 pr. indbygger) som har midlerne skal betale 0,1% over de næste 6 år hvor modtagerne af puljen så har 6 år til at få deres CO2 transportudslip til at falde med 20 %. Dette er bindende via en EU-kontrakt.

Forslag til at sænke CO2 udslip: elektriske bybusser, elbiler, elektrisk letbanenetværk for lastbiler. Gå over til mere elektrisk transport.

Afstemningsresultat: 10 **for**, 13 **imod**, 4 **blankt**